Те ще бъдат мотивирани да го правят, за да намалят натрупването на запаси от суровини, разяснено в съображение 79. В този случай промишлеността на Съюза ще трябва да продължи да намалява продажните си цени, вследствие на което дейността при обичайни условия не след дълго (1—2 години) ще започне да генерира загуби. В допълнение следва да се отбележи, че продуктът, предмет на прегледа, се отличава с висока нестабилност на маржа на печалбата. Както е видно от таблица 17, рентабилността на промишлеността на Съюза е спаднала с 5,2 процентни пункта само за две години (между 2013 г. и разследвания период в рамките на прегледа).
 (182)
 Освен това промишлеността на Съюза вероятно ще е принудена да намали своя производствен обем, тъй като няма да е в състояние да се приравни към ниските цени на китайския внос без загуби. Загубата по отношение на обема оказва пряко въздействие и върху дейността по договори за ишлеме. Действително, волфрамовата промишленост е капиталоемка и е необходимо да се поддържа определен обем на производство, за да останат постоянните разходи в разумни граници. Увеличението на постоянните разходи вследствие на спада в производството ще доведе до увеличение не само на производствените разходи за обичайните дейности, но и на разходите за преобразуване, като така ще повлияе негативно и на рентабилността на договорите за ишлеме.
 (183)
 Например при сценария, съгласно който обемът на производството намалява с 25 % (3 700 тона или 23 % от свободния капацитет в Китай), разходите за преобразуване ще се увеличат с 82 % и дейността по договори за ишлеме от рентабилна ще стане губеща, като реализира загуби в размер на повече от 30 %. Това бе отбелязано и при предишното разследване, където намаляване на обема на производството в размер на около 50 % (6 400 тона) бе довело до спад в рентабилността от 7,6 % на -19,5 % само за една година.
 (184)
 Дейностите по договори за ишлеме са икономически изгодни за клиентите на промишлеността на Съюза (ползватели) само доколкото сборът от таксите за преобразуване (разходи за преобразуване + марж) и разходите за скрап (за ползвателя) е по-малък от вносната цена на волфрамовия карбид с произход от КНР. При достигането на този праг ползвателите няма да имат стимул да сключват договори за ишлеме с промишлеността на Съюза. Вместо това те ще се снабдяват с волфрамов карбид от КНР. Възможността за предоговаряне на таксите за преобразуване с промишлеността на Съюза не изглежда приемлив вариант, тъй като разходите за преобразуване на промишлеността на Съюза ще нарастват, както бе обяснено по-горе.
 (185)
 Освен това, дори и дейността по договори за ишлеме да генерира по-голяма печалба от обичайната дейност, промишлеността на Съюза не може да работи изключително при договори за ишлеме. Работата на ишлеме се използва само за дейности по рециклиране и способността на промишлеността на Съюза да преработва скрап във волфрамов концентрат е твърде малка в сравнение с общите нужди от волфрамов концентрат в производствения процес. Поради това за покриването на своите нужди промишлеността на Съюза е принудена да допълва доставките на волфрамов концентрат със свежи концентрати при обичайни договори. Освен